Polițiștii de frontieră sătmăreni cercetează un cetățean ucrainean care a prezentat la controlul de frontieră un permis de conducere fals, având însemnele autorităților din Ucraina.
Luni, 06 mai a.c., în jurul orei 01.30, în Punctul de Trecere a Frontierei Petea, județul Satu Mare, s-a prezentat pentru a ieși din România un cetățean ucrainean, în vârstă de 28 de ani, care conducea un autovehicul marca Mercedes Sprinter, înmatriculat în Belgia.
Cu ocazia formalităților pentru ieșirea din țară, șoferul a prezentat colegilor și un permis de conducere aparent eliberat de către autoritățile din Ucraina, dar care nu întrunea condițiile de formă și de fond ale unui document autentic, fiind fals.
În cauză s-a întocmit dosar penal pentru săvârșirea infracțiunilor de uz de fals şi conducerea pe drumurile publice a unui autoturism fără a deține permis de conducere.